Միսլատայի քաղաքապետարանի կողմից վերջերս կատարած պատմական նշանակություն ունեցող քայլը կարծես թե իր «վարակիչ» ազդեցությունն է ունենում մարզի այլ կառավարական շրջանակներում: Ինչպես արդեն նախօրոք տեղյակ էր պահվել մեր հասարակությանը, ցեղասպանության ճանաչման հարցըշ Միսլատայից հետո, պիտի առաջադրվեր Իսպանիայի այլ քաղաքների ու մարզերի իշխանություններին՝ այդպիսով աստիճանաբար ճանապարհ հարթելով դեպի կենտրոնական իշխանություն: Եվ այս դժվարին և, միաժամանակ, պարտադրող ու պատասխանատու գործն իրենց վրա են ստանձնել երկու կազմակերպություններ՝ «Արարատ» հայկական միությունն ու Ձախ Միություն (Izquierda Unida) կուսակցությունը: Առաջինը՝ ոչ պետական, հասարակական, երկրորդը՝ պետական, քաղաքական կազմակերպություն՝ երկրի երրորդ քաղաքական ուժը: